b"\n_START_ARTICLE_\nMare de D\xc3\xa9u de l'Almudena\n_START_PARAGRAPH_\nSanta Maria de l'Almudena (o Santa Mar\xc3\xada de la Almudena, en castell\xc3\xa0), \xc3\xa9s una advocaci\xc3\xb3 de la Mare de D\xc3\xa9u. Tamb\xc3\xa9 anomenada en castell\xc3\xa0 Virgen de la Almudena. \xc3\x89s la patrona de Madrid (capital d'Espanya), i el seu nom prov\xc3\xa9 de l'\xc3\xa0rab Al Mudayna (la ciutadella).\n_START_SECTION_\nHist\xc3\xb2ria\n_START_PARAGRAPH_\nExisteixen diverses tradicions sobre l'origen del nom i la imatge. La primera conta que al 712, abans de la presa de Madrid pels musulmans, els habitants de la vila tapiaren una imatge de la Mare de D\xc3\xa9u a les murades per a protegir-la. Amb la reconquesta al segle XI pel rei Alfons VI de Castella, es proposaren trobar la imatge oculta. Despr\xc3\xa9s de dies de preg\xc3\xa0ries, quan una process\xc3\xb3 passava per la Cuesta de la Vega, el fragment de murada on es trobava es va solsir, mostrant la imatge de la verge intacta. Aquesta llegenda \xc3\xa9s impossible, perqu\xc3\xa8 la vila de Madrid i les seues murades, va ser fundada al segle iX per l'emir cordov\xc3\xa9s Muhammad I._NEWLINE_Pareix m\xc3\xa9s que probable que l'origen de la talla sigui la baixa edat mitjana, durant la repoblaci\xc3\xb3 cristiana de Madrid, per a ser colocada a l'altar de l'antiga mesquita major, ara reconvertida en esgl\xc3\xa9sia major. Probablement, per a diferencir-la d'altres esgl\xc3\xa9sies que anaren sorgint als arrabals, es coneixeria al temple com Santa Maria de l'Almudaina o Almudena, \xc3\xa9s a dir de la ciutadella, per estar tancada al primer per\xc3\xadmetre emmurallat d'origen musulm\xc3\xa0."